Rusia a anunţat în weekend că a ucis şase presupuşi combatanţi din gruparea jihadistă Statul Islamic (SI), într-o operaţiune specială în Inguşetia (sud), o republică din Caucaz, cu populaţie majoritar musulmană, relatează AFP
Autoritățile ruse afirmă că cei șase combatanți au fost implicaţi într-un anumit număr de crime teroriste, inclusiv într-un atac împotriva unui post de poliţie şi uciderea a trei poliţişti în martie 2023.
"În urma desfăşurării unei operaţiuni antiteroriste (...) în Republica Inguşetia, şase combatanţi blocaţi de forţele FSB într-un imobil în oraşul Karabulak au fost neutralizaţi", a anunţat duminică, 3 martie, într-un comunicat Comitetul rus de anchetă.
Potrivit Comitetului, cei şase combatanţi, dintre care trei se aflau pe o listă federală cu persoane căutate, erau "membri" ai grupării Statul Islamic "şi au fost implicaţi într-un anumit număr de crime teroriste, inclusiv într-un atac împotriva unui post de poliţie şi uciderea a trei poliţişti în martie 2023".
🚨 💥 Russia: Gunfight between FSB spetsnaz and local militants in occupied Republic of Ingushetia, city of Karabulak, has now been ongoing for over 8 hours. Heavy explosions. Militants reportedly previously killed multiple Russian police officers.
More videos in the next post. pic.twitter.com/Rbvsww41wW
— Igor Sushko (@igorsushko) March 3, 2024
Comitetul antiteroist rus a anunţat că nu au existat victime civile în această operaţiune lansată sâmbătă seara, la Karabulak, un oraş situat la 45 de kilometri nord-est de Vladikavkaz, un mare oraş regional.
Autorităţile ruse anunţă cu regularitate dejucarea unor planuri de atentate ale unor presupuse celule islamiste.
Influenţa SI rămâne limitată în Rusia, în pofida faptul că au avut loc câteva atacuri în ultimii ani, mai ales în republicile din Caucaz cu populaţii majoritar musulmane Cecenia, Inguşetia şi Daghestan.
În aprilie 2017, SI a revendicat un atac în care doi poliţişti au fost ucişi la Astrahan, un oraş situat la câteva sute de kilometri de republicile din Caucazul rus.
Aproape 4.500 de ruşi, originari din Caucaz, au luptat alături de SI, potrivit unor date oficiale.
Aproximativ o jumătate de milion de persoane trăiesc în Inguşetia, care se situează pe versantul de nord al munţilor Caucaz.